seungwon929/Th-miracl huggingface dataset:
วิกตอร์ ลินเดเลิฟ

วิกตอร์ ยอร์เกน นิลซอน ลินเดเลิฟ () เกิดเมื่อวันที่ 17 กรกฎาคม ค.ศ. 1994 เป็นนักฟุตบอลชาวสวีเดน ปัจจุบันเล่นให้กับแมนเชสเตอร์ยูไนเต็ด และ ทีมชาติสวีเดน ในตำแหน่งกองหลัง

เมื่อเดือนมิถุนายน ปี 2015 เขาต้องเจอกับความคาดหวังตอนก้าวเข้าไปยิงจุดโทษสำหรับศึกชิงแชมป์ยุโรป รุ่นอายุไม่เกิน 21 ปี รอบชิงชนะเลิศกับทีมชาติโปรตุเกส ประเทศที่เขาได้สร้างชื่อกับไบฟีกา

จังหวะก่อนหน้านั้น อับดุล คาลิลี เป็นเพชฌฆาตให้กับทีมชาติสวีเดนแต่ยิงไม่เข้าเป้าในการแข่งขันที่เอเดนอารีนา เมืองปราก และฌูเอา มารียู ก็กดตุงตาข่ายทำให้สกอร์ขยับมาเป็น 3-3 ด้วยความนิ่งของลินเดเลิฟ เขายิงผ่านมือฌูแซ ซา โดยความล้มเหลวจากระยะ 12 หลาของวิลเลียม คาร์วัลโยในจังหวะถัดมา ทำให้สวีเดนเถลิงคว้าแชมป์รายการระดับชาติได้เป็นครั้งแรก

ณ เวลานั้น ลินเดเลิฟเพิ่งจะมีชื่อติดขุมกำลังโดยถูกเรียกมาเสริมแต่แสดงผลงานในตำแหน่งแบ็คขวาได้อย่างไร้ที่ติจนมีชื่อติดทีมยอดเยี่ยมประจำรายการของยูฟ่า สิ่งดังกล่าวถือเป็นแรงกระตุ้นสำหรับเส้นทางอาชีพค้าแข้งในระดับสโมสร ซึ่งเขาก้าวเข้าไปติดทีมชุดใหญ่ของไบฟีกาและได้สัมผัสกับประสบการณ์การแข่งขันลีกสูงสุด เช่นเดียวกับแชมเปียนส์ลีก

ความอดทนถือเป็นสิ่งสำคัญสำหรับดาวเตะจากสแกนดิเนเวีย เขาก้าวไปติดทีมชุดใหญ่ของวาสเตราสด้วยวัยเพียง 16 ปี ลินเดเลิฟช่วยให้ทีมท้องถิ่นเลื่อนชั้นขึ้นไปได้ แต่ต้องโบกมือลาเมื่อไบฟีกาเข้ามาทาบทามในปี 2012 ยักษ์ใหญ่เมืองลิสบอนมองเห็นศักยภาพในตัวดาวเตะทีมชาติสวีเดน ชุดอายุไม่เกิน 16 และ 17 ปี จึงตัดสินใจคว้าตัวไปร่วมทีมทันที

กับวัยเพียง 17 ปี ลินเดเลิฟเข้าใจอย่างถ่องแท้ว่าเขาต้องรอโอกาสและทำงานหนักกับทีมชุดบี โดยได้ลงสนามไป 40 นัดในการแข่งขันลีกรองของประเทศโปรตุเกส พร้อมประจำการในตำแหน่งแบ็กขวา การขยับเข้าไปยืนเป็นเซ็นเตอร์ยืนยันเรื่องการเติบโตของเขา ซึ่งก็สร้างผลงานที่น่าประทับใจเช่นเดียวกับในบทบาทกองกลางตัวพักบอลด้วย

เมื่อปี 2016 เพิ่งจะมีการหารือเรื่องการย้ายไปค้าแข้งให้กับสโมสรฟุตบอลมิดเดิลส์เบรอด้วยสัญญายืมตัว แต่เขากลับกลายเป็นผู้เล่นคนสำคัญให้กับแนวรับของไบฟีกาและต่อสู้แย่งตำแหน่งตัวจริงมาครองได้สำเร็จ ในการให้สัมภาษณ์อย่างมั่นใจ เขาประกาศถึงเจตนาที่จะเอาชนะรุ่นพี่ที่มีประสบการณ์มากกว่า และสิ่งดังกล่าวก็ได้รับการพิสูจน์ให้เห็นเมื่อเขาสร้างชื่อกลายเป็นกองหลังที่น่าจับตามองอันดับต้น ๆ ของยุโรป

การติดทีมชาติชุดใหญ่กับสวีเดนเป็นเรื่องที่เกิดขึ้นตามมาอย่างปกติ และหลังจากลงเป็นตัวจริงในสามนัดสำหรับการแข่งขันยูโร 2016 เขาได้ทำประตูแรกในเกมพบทีมชาติบัลแกเรียเมื่อเดือนตุลาคม ปี 2016 แม้ว่าหน้าที่หลักของลินเดเลิฟคือการเล่นเกมรับ แต่เจ้าตัวได้โชว์ทีเด็ดยิงฟรีคิกสุดสวยผ่านมือรุย ปาตรีซียู ช่วยให้ต้นสังกัดตามตีเสมอสปอร์ติงลิสบอน 1-1

การคว้าถ้วยรางวัลกลายเป็นบางสิ่งที่เกิดขึ้นจนเป็นกิจวัตรของปราการหลังชาวสวีเดน โดยเขาฟาดแชมป์ลีก 3 สมัย, บวกโปรตุเกสคัพ 2 สมัยและยูฟ่าซูเปอร์คัพอีก1 สมัย นี่เรายังไม่ได้กล่าวถึงเหรียญแชมป์จากรายการฟุตบอลชิงแชมป์ยุโรป รุ่นอายุไม่เกิน 21 ปีด้วย

ตอนนี้ ปราการหลังจอมนิ่งต้องโฟกัสปรับตัวเรื่องการใช้ชีวิตกับสโมสรฟุตบอลแมนเชสเตอร์ยูไนเต็ด หลังจากที่เซ็นสัญญาสี่ปี พร้อมตัวเลือกขยายเพิ่มอีกหนึ่งฤดูกาล เริ่มตั้งแต่วันที่ 1 กรกฎาคม 2017 การเสริมทัพคนแรกในซัมเมอร์แรกของโชเซ มูรีนโยคือเอริก บายี หากลินเดเลิฟสามารถโชว์ฟอร์มได้เหมือนกับดาวเตะฟุตบอลทีมชาติโกตดิวัวร์ในปีแรกที่แมนเชสเตอร์ แน่นอนว่าทุกคนคงจะมีความสุข
นีดฟอร์สปีด: โมสท์วอนเต็ด (วิดีโอเกม พ.ศ. 2548)

นีดฟอร์สปีด: โมสท์วอนเต็ด เป็นวิดีโอเกมแข่งรถปี พ.ศ. 2548 พัฒนาโดยอีเอ แบล็คบ็อกซ์ และจัดจำหน่ายโดยอิเล็กทรอนิก อาตส์ เป็นเกมภาคที่เก้าจากชุดเกม"นีดฟอร์สปีด" เกมนี้เป็นเกมแข่งรถบนถนนซึ่งได้รับการปรับแต่งส่วนต่างๆ ของรถยนต์มาจาก"" และภาคต่อของเกมนี้คือเกม""

"นีดฟอร์สปีด: โมสท์วอนเต็ด" ได้รับการวิพากษ์วิจารณ์ในแง่บวกเป็นอย่างมาก และมียอดขายในปริมาณที่สูงโดยจำหน่ายได้จำนวน 16 ล้านหน่วยทั่วโลก ทำให้เป็นภาคที่มียอดขายได้เยอะที่สุดในชุดเกมนี้
นีดฟอร์สปีด: โนลิมิต

นีดฟอร์สปีด: โนลิมิตส์ "()" เป็นวิดีโอเกมแข่งรถเล่นฟรีสำหรับระบบปฏิบัติการไอโอเอสและแอนดรอยด์ เป็นชุดเกม"นีดฟอร์สปีด"สำหรับโทรศัพท์มือถือ พัฒนาโดยไฟร์มังกีส์ สตูดิโอส์และจัดจำหน่ายโดยอิเล็กทรอนิก อาตส์ เป็นวิดีโอเกมลำดับที่ยี่สิบสามของชุดเกม"นีดฟอร์สปีด" และเป็นเกมที่สองในชุดที่ได้เปิดให้เล่นฟรีต่อจาก"" และเป็นเกมแรกในชุดที่ได้ใช้ชื่อใหม่เฉพาะอุปกรณ์มือถือ ไม่เหมือนกับเกม"นีดฟอร์สปีด"ภาคก่อนบนมือถือที่ได้นำชื่อภาคมาจากภาคหลัก เกมนี้ได้ถูกปล่อยเมื่อวันที่ 30 กันยายน พ.ศ. 2558
ฟรอสต์ไบต์ (เอนจินเกม)

ฟรอสต์ไบต์ () เป็นเอนจินเกมที่เริ่มต้นด้วยชุดเกมของ แบทเทิลฟิลด์ โดย EA DICE เอนจินเกมตัวนี้ ใช้งานได้กับ ไมโครซอฟท์ วินโดวส์ , เพลย์สเตชัน 3 , เพลย์สเตชัน 4 , เอกซ์บอกซ์ 360 และ เอกซ์บอกซ์วัน โดยจุดเริ่มต้นนั้น เอนจินนี้ ใช้กับเกมที่ใช้ในรูปแบบ วิดีโอเกมยิงมุมมองบุคคลที่หนึ่ง โดย EA DICE แต่หลังจากนั้น เอนจินนี้ ก็เอามาใช้กับเกมอื่น ๆ ที่ไม่ใช่แค่วิดีโอเกมยิงมุมมองบุคคลที่หนึ่งอย่างเดียว โดยเกมที่ใช้เอนจินนี้ ผู้พัฒนาที่จะใช้เอนจินนี้ จะเป็นสตูดิโอของ EA ทั้งหมด และผู้วางจำหน่าย จะเป็นของ EA ทั้งหมด

เอนจินเกมฟรอสต์ไบต์ ได้เริ่มมาจากเกม แบทเทิลฟิลด์ : แบท คอมพานี และปีต่อมาหลังเอนจินนี้ออกมา ก็ได้พัฒนาเอนจินเป็นเวอร์ชันที่ 1.5 โดยเริ่มที่เริ่มใช้ เป็น "Battlefield 1943" และก็ได้พัฒนาในเกมรูปแบบเล่นแบบหลายคนเป็นครั้งแรก โดยเริ่มต้นที่เกม "Medal of Honor"

หลังจากนั้น ในเกม แบทเทิลฟิลด์ 3 ได้ใช้เอนจินเกมฟรอสต์ไบต์เป็นเวอร์ชันที่ 2 ซึ่งเป็นรุ่นแรก ที่ได้นำมาใช้กับผู้พัฒนาของสตูดิโอของ EA ทั้งหมด (รวมถึง EA DICE ด้วย) ไม่ว่าจะเป็นเกม , Medal of Honor: Warfighter และ Army of Two: The Devil's Cartel

ต่อมาในเกม แบทเทิลฟิลด์ 4 ก็ได้ใช้เอนจินเกมฟรอสต์ไบต์เป็นเวอร์ชันที่ 3 และได้ใช้มาจนถึงปัจจุบันนี้
เลง เงต

เลง เงต(; พ.ศ. 2443 – พ.ศ. 2518) เป็นนายกรัฐมนตรีกัมพูชา ตั้งแต่ 26 มกราคม พ.ศ. 2498 ถึง 3 ตุลาคม พ.ศ. 2498
คิม ทิต

คิม ทิต(; 12 มิถุนายน พ.ศ. 2439 – พ.ศ. 2518) เป็นนายกรัฐมนตรีกัมพูชา ตั้งแต่ 3 เมษายน พ.ศ. 2499 ถึง 29 กรกฎาคม พ.ศ. 2499
ซัม ยุน

ซัม ยุน(; พ.ศ. 2448 – พ.ศ. 2517) เป็นนายกรัฐมนตรีกัมพูชา ตั้งแต่ 25 ตุลาคม พ.ศ. 2499 ถึง 9 เมษายน พ.ศ. 2500
โพธิ์ เพรือง

โพธิ์ เพรือง(; 18 สิงหาคม พ.ศ. 2446 – พ.ศ. 2518) เป็นนายกรัฐมนตรีกัมพูชา ตั้งแต่ 25 ตุลาคม พ.ศ. 2499 ถึง 9 เมษายน พ.ศ. 2500
พระเจ้าราชวรวงศ์เธอ พระองค์เจ้าวิลัยทรงกัลยา

พระเจ้าราชวรวงศ์เธอ พระองค์เจ้าวิลัยทรงกัลยา (28 มกราคม พ.ศ. 2398 — 29 ธันวาคม พ.ศ. 2427) พระราชธิดาพระองค์ที่ 46 ในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาขลิบ

พระเจ้าราชวรวงศ์เธอ พระองค์เจ้าวิลัยทรงกัลยา ประสูติเมื่อวันจันทร์ที่ 28 มกราคม พ.ศ. 2398 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาขลิบ ธิดาหลวงราชนรารักษ์ (คุณชายอิ่ม ศิลานนท์) โอรสในสมเด็จเจ้าฟ้าศิลา

ในสมัยรัชกาลที่ 4 พ.ศ. 2410 พระองค์เจ้าวิลัยทรงกัลยาทรงได้โสกันต์ พร้อมกับพระราชโอรสพระราชธิดาในพระบาทสมเด็จพระจอมเกล้าเจ้าอยู่หัวอีก 4 พระองค์คือ พระองค์เจ้ากฤษดาภินิหาร พระองค์เจ้าเสมอสมัยหรรษา พระองค์เจ้าอนงค์นพคุณ และพระองค์เจ้าวาณีรัตนกัญญา โดยพระราชพิธีมีพระสงฆ์สวดพระพุทธมนต์บนพระที่นั่งดุสิตมหาปราสาท 30 รูป เวลาบ่ายตั้งกระบวนแห่ไปฟังพระสงฆ์สวดพระพุทธมนต์ทั้ง 3 วัน รุ่งขึ้นแห่มาโสกันต์แล้วแห่สมโภชวัน 1 กระบวนแห่และเครื่องเล่นรายทางคล้ายกันกับโสกันต์ใหญ่ แต่มีนางเชิญเครื่องมยุรฉัตรสำรับเดียวแต่ราชยานหน้า

พระเจ้าราชวรวงศ์เธอ พระองค์เจ้าวิลัยทรงกัลยา สิ้นพระชนม์ในสมัยรัชกาลที่ 5 เมื่อวันจันทร์ที่ 29 ธันวาคม พ.ศ. 2427 พระชันษา 30 ปี พระรทานเพลิงพระศพ ณ พระเมรุผ้าขาว วัดสุวรรณาราม วันอาทิตย์ที่ 17 เมษายน พ.ศ. 2430
วอลเลย์บอลชายวี-ลีก ฤดูกาล 2016–17

วอลเลย์บอลชายวี-ลีก ฤดูกาล 2016–17 ( ) หรือ นงฮย็อบวี-ลีก 2016-17 () ตามชื่อของผู้สนับสนุนหลัก เป็นการแข่งขันวี-ลีกฤดูกาลที่ 13 ของประเทศเกาหลีใต้ ซึ่งเริ่มเปิดฤดูกาลตั้งแต่วันที่ 15 ตุลาคม ค.ศ. 2016 และสิ้นสุดฤดูกาลวันที่ 3 เมษายน ค.ศ. 2017
50:50 (รายการโทรทัศน์ของเจเอสแอล)

50 : 50 เป็นรายการควิซโชว์ซึ่งเปิดโอกาสให้กับผู้ที่ต้องการมาจุดประกายความฝัน มาตอบคำถามเพียงแค่3คำถามเท่านั้น เพื่อชิงเงินรางวัลมูลค่าสูงสุด 35,000 บาท ซึ่งรายการนี้ผลิตรายการโดย บริษัท เจเอสแอล จำกัด 
โดยออกอากาศเป็นประจำทุกวันจันทร์ - ศุกร์ เวลา 19.00 น. - 19.30 น. ทางสถานีวิทยุโทรทัศน์กองทัพบก ช่อง 5 โดยเริ่มออกอากาศครั้งแรกประมาณกลางปี พ.ศ. 2548 และสิ้นสุดการออกอากาศในช่วงปลายปีเดียวกัน (พ.ศ. 2548) ดำเนินรายการโดย ทิน โชคกมลกิจ และ บ๊วย เชษฐวุฒิ วัชรคุณ ซึ่งคำว่า 50 : 50 นี้ ก็คือการที่ในแต่ละคำถามจะมีเพียง2 ตัวเลือก ซึ่งจะมีโอกาสในการตอบเพียง 50 : 50 เท่านั้น 
ก่อนที่จะเข้าสู่รอบ 3 คำถาม 35,000 บาทนั้น ในช่วงเปิดรายการก็จะเป็นช่วง 1 คำถามเพื่อชิงเงินรางวัล 5,000 บาท(ผู้สนับสนุนในช่วงนี้คือแชมพูขจัดรังแค คลีนิคเคลียร์)โดยจะมีผู้เข้าแข่งขันจากทางบ้าน หรือผู้แทนจากองค์กรการกุศลต่างๆ(ในกรณีที่เป็นการตอบคำถามเพื่อมอบเงินรางวัลให้กับองค์การกุศลต่างๆ)โดยจะต้องเลือกแผ่นป้ายซึ่งมี2แผ่นป้าย นั่นคือแชมพู และครีมนวดผม ผู้ที่เข้าแข่งขันจะต้องเลือกแผ่นป้ายว่าจะได้คำถามจากพิธีกรท่านใด ถ้าเปิดเจอหน้าพิธีกรท่านใด พิธีกรท่านนั้นจะเป็นผู้ถามคำถามข้อนั้น โดยจะมีตัวเลือกให้2คำตอบและมีเวลาในการตอบ 15 วินาที หากตอบคำถามถูก ก็จะได้รับเงินรางวัล 5,000 บาททันที

เมื่อเข้าสู่ช่วงที่2ของรายการ จะเป็นช่วงของการตอบคำถาม เพื่อชิงเงินรางวัลมูลค่าสูงสุด 35,000 บาท โดยทางรายการจะเชิญผู้เข้าแข่งขันจากทางบ้านที่มีความต้องการนำเงินรางวัลมาจุดประกายความฝันของตนเองที่เข้ามาสมัครในรายการ หรือผู้แทนจากองค์กรการกุศลต่างๆ(ในกรณีที่เป็นการตอบคำถามเพื่อเป็นเงินสบทบทุนในโครงการการกุศลต่างๆ) ซึ่งจะมีกติกาก็คือ ทางรายการจะมีคำถามให้ 3 คำถาม 2 ตัวเลือก และโอกาสตอบมีเพียงครั้งเดียวเท่านั้น ซึ่งในแต่ละข้อถ้าตอบถูกก็จะได้รับเงินรางวัลตามลำดับ ดังนี้
ถ้าผู้เข้าแข่งขันสามารถตอบถูกได้ครบทั้ง3 ข้อ โดยที่ไม่มีข้อใดข้อหนึ่งผิดเลย ก็จะได้รับเงินรางวัลแจ็คพ๊อตมูลค่า 35,000 บาททันที แต่หากตอบผิดในข้อใดข้อหนึ่งนอกจากจะไม่ได้เงินรางวัลในข้อนั้นแล้ว ก็จะส่งผลให้คำถามข้อต่อไปเงินรางวัลจะลดลงทันที 50 เปอร์เซนต์ หรือครึ่งนึงของเงินรางวัลในคำถามข้อนั้น
พระเจ้าราชวรวงศ์เธอ พระองค์เจ้าขนิษฐา

พระเจ้าราชวรวงศ์เธอ พระองค์เจ้าขนิษฐา (พ.ศ. 2341 — 4 มกราคม พ.ศ. 2419) พระราชธิดาพระองค์ที่ 6 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี

พระเจ้าราชวรวงศ์เธอ พระองค์เจ้าขนิษฐา ประสูติเมื่อพ.ศ. 2341 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์

ในสมัยรัชกาลที่ 4 พระองค์เจ้าขนิษฐาทรงร่วมกับพระองค์เจ้านัดดา บูรณะวัดบวรมงคลราชวรวิหารซึ่งเป็นวัดที่สมเด็จพระบวรราชเจ้ามหาเสนานุรักษ์ พระราชบิดาของทั้งสองพระองค์ทรงสถาปนาเป็นพระอารามหลวง ทั้งยังทรงสร้างกุฏิถวายพระสงฆ์เพื่อเป็นการอุทิศส่วนกุศลแด่เจ้าจอมมารดาสำลี พระมารดาด้วย

พระเจ้าราชวรวงศ์เธอ พระองค์เจ้าขนิษฐา สิ้นพระชนม์ในรัชกาลที่ 5 เมื่อวันพฤหัสบดีที่ 4 มกราคม พ.ศ. 2419 พระชันษา 79 ปี พระราชทานเพลิงพระศพ ณ พระเมรุวัดสุวรรณาราม เมื่อวันที่ 29 พฤษภาคม พ.ศ. 2420
อิวัน เพริชิช

อิวัน เพริชิช (; เกิด 2 กุมภาพันธ์ ค.ศ. 1989) เป็นนักฟุตบอลชาวโครเอเชีย ปัจจุบันเล่นในตำแหน่งปีกให้กับอินแตร์นาซีโอนาเล และทีมชาติโครเอเชีย
พระเจ้าราชวรวงศ์เธอ พระองค์เจ้านัดดา

พระเจ้าราชวรวงศ์เธอ พระองค์เจ้านัดดา (พ.ศ. 2339 — พ.ศ. 2400) พระราชธิดาพระองค์ที่ 5 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี

พระเจ้าราชวรวงศ์เธอ พระองค์เจ้านัดดา ประสูติเมื่อพ.ศ. 2339 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาสำลี พระราชธิดาในสมเด็จพระเจ้ากรุงธนบุรี มีพระเชษฐา พระเชษฐภคินีร่วมเจ้าจอมมารดา 6 พระองค์

ในสมัยรัชกาลที่ 4 พระองค์เจ้านัดดาทรงร่วมกับพระองค์เจ้าขนิษฐา บูรณะวัดบวรมงคลราชวรวิหารซึ่งเป็นวัดที่สมเด็จพระบวรราชเจ้ามหาเสนานุรักษ์ พระราชบิดาของทั้งสองพระองค์ทรงสถาปนาเป็นพระอารามหลวง ทั้งยังทรงสร้างกุฏิถวายพระสงฆ์เพื่อเป็นการอุทิศส่วนกุศลแด่เจ้าจอมมารดาสำลี พระมารดาด้วย

พระเจ้าราชวรวงศ์เธอ พระองค์เจ้านัดดา สิ้นพระชนม์ในรัชกาลที่ 4 เมื่อพ.ศ. 2400 พระชันษา 61 ปี
ฟาบิญญู (นักฟุตบอลเกิด พ.ศ. 2536)

ฟาบียู เอ็งรีกือ ตาวารึช (; เกิดวันที่ 23 ตุลาคม ค.ศ. 1993) หรือ ฟาบิญญู () เป็นนักฟุตบอลชาวบราซิล ปัจจุบันเล่นให้กับสโมสรฟุตบอลลิเวอร์พูลและทีมชาติบราซิล ในตำแหน่งแบ็กขวา และกองกลางตัวรับ

ในวันที่ 28 พฤษภาคม ค.ศ. 2018 สโมสรลิเวอร์พูลบรรลุข้อตกลงในการคว้าตัวฟาบิญญูจากมอนาโก ด้วยค่าตัว 39.4 ล้านปอนด์ ต่อมา ในวันที่ 18 กันยายน ค.ศ. 2018 ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม กลุ่ม C ฟาบิญญูลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เปิดสนามแอนฟีลด์เอาชนะ ปารีแซ็ง-แฌร์แม็ง จากฝรั่งเศส 3-2 ต่อมา ในวันที่ 26 ธันวาคม ค.ศ. 2018 ฟาบิญญูทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-0
ลุดวิก เอากุสตินซอน

ฮันส์ คาร์ล ลุดวิก เอากุสตินซอน () เกิดเมื่อวันที่ 21 เมษายน ค.ศ. 1994 เป็นนักฟุตบอลชาวสวีเดน ปัจจุบันเล่นให้กับแวร์เดอร์เบรเมิน และทีมชาติสวีเดน ในตำแหน่งแบ็กซ้าย
แอเดร์ซง โมไรซ์

แอเดร์ซง ซังตานา จี โมไรซ์ () หรือ แอเดร์ซง เกิดเมื่อวันที่ 17 สิงหาคม ค.ศ. 1993 เป็นนักฟุตบอลชาวบราซิล ปัจจุบันเล่นให้กับแมนเชสเตอร์ซิตี ในตำแหน่งผู้รักษาประตู
โอ เซ-ฮุน

โอ เซ-ฮุน (; เกิด 12 เมษายน ค.ศ. 1994) เป็นที่รู้จักในชื่อ เซฮุน เป็นนักร้องและนักแสดงชาวเกาหลีใต้ รู้จักกันในฐานะสมาชิกของวงดนตรีเคป็อปจากเกาหลีใต้ เอ็กโซ และกลุ่มย่อยเอ็กโซ-เค

เซฮุนเกิดเมื่อวันที่ 12 เมษายน ค.ศ. 1994 ที่แขวงมังอู เขตชุงนัง โซลef name="tena_EXO-"> เซฮุนมีพี่ชายหนึ่งคนที่อายุมากกว่าเขาสามปี เซฮุนเข้าเรียนระดับประถมศึกษาที่โรงเรียนประถมศึกษาโซลมังอู ระดับมัธยมศึกษาตอนต้นและตอนปลายที่โรงเรียนมัธยมศึกษาชินย็อน แต่ต่อมาย้ายเรียนไปศึกษาต่อที่โรงเรียนมัธยมศิลปะการแสดงโซล และจบการศึกษาในเดือนกุมภาพันธ์ ค.ศ. 2013

เซฮุนถูกทาบทามโดยแมวมองของค่ายเอสเอ็มเอนเตอร์เทนเมนต์ ขณะกำลังเดินอยู่บนถนนในปี ค.ศ. 2007 เขาออดิชันมากถึง 4 ครั้ง เป็นเวลากว่า 2 ปี ก่อนได้เป็นศิลปินฝึกหัดของเอสเอ็มเอนเตอร์เทนเมนต์ เมื่อวันที่ 10 มกราคม ค.ศ. 2012 เซฮุนเป็นสมาชิกคนที่ห้าของวงเอ็กโซที่ถูกเปิดเผย โดยวงได้เปิดตัวอย่างเป็นทางการพร้อมเอกซ์เทนเดดเพลย์ชื่อ "มามา" ในเดือนเมษายน ค.ศ. 2012

ในเดือนกุมภาพันธ์ ค.ศ. 2016 เซฮุนได้รับรางวัลเวย์ปั๋วสตาร์อะวอดส์ จากการโหวตบนเว็บไซต์ซินล่างเวย์ปั๋ว ในงานแกออนชาร์ตเคป็อปอะวอดส์ ครั้งที่ 5 ในเดือนมีนาคม ค.ศ. 2016 เขาร่วมแสดงในภาพยนตร์ร่วมทุนจีน-เกาหลีเรื่อง "แคตแมน" (Catman) ที่มีกำหนดออกฉายในปี ค.ศ. 2018
สโมสรฟุตบอลเชลซี ในฤดูกาล 2017–18

ฤดูกาล 2017–18 เป็นฤดูกาลที่ 104 ของเชลซี, และเป็นฤดูกาลที่ 28 ในระดับลีกสูงสุดของฟุตบอลอังกฤษ, ฤดูกาลที่ 26 ติดต่อกันใน พรีเมียร์ลีก, และเป็นปีที่ 112 ในการดำรงก่อตั้ง สโมสรฟุตบอล. ฤดูกาลครอบคลุมตั้งแต่วันที่ 1 กรกฎาคม ค.ศ. 2017 ถึง 30 มิถุนายน ค.ศ. 2018."ชุดหลัก"
"ชุดสำรอง"
"ชุดหลัก"
"ชุดสำรอง"

ฤดูร้อน: £ 185.5 ล้าน

ฤดูหนาว: £ 0

รวม: £ 185.5 ล้าน

ฤดูร้อน: £ 102.3 ล้าน

ฤดูหนาว: £ 58 ล้าน

รวม: £ 102.3 ล้าน

ฤดูร้อน: £ 82.7 ล้าน

ฤดูหนาว: £ 58 ล้าน

รวม: £ 24.7 ล้าน

เมื่อวันที่ 16 มีนาคม ค.ศ. 2017, ได้มีการประกาศออกมาว่าเชลซีจะลงเล่นกับ อาร์เซนอล ที่ สนามกีฬาแห่งชาติปักกิ่ง ใน ประเทศจีน, ก่อนที่จะเข้าแข่งขัน อินเตอร์เนชันแนลแชมเปียนส์คัพ ฤดูกาล 2017.

เมื่อวันที่ 16 มีนาคม ค.ศ. 2017, โปรแกรมการแข่งขันสำหรับ อินเตอร์เนชันแนลแชมเปียนส์คัพ ฤดูกาล 2017 ได้ประกาศออกมาเป็นที่เรียบร้อยแล้ว. เชลซีจะลงเล่นพบกับ บาเยิร์น มิวนิก และ อินเตอร์ มิลาน ในทริปครั้งแรกของสโมสรสู่ ประเทศสิงคโปร์.

รายละเอียดสำหรับ เอฟเอคอมมิวนิตีชีลด์ 2017 ได้มีการประกาศไปเมื่อวันที่ 15 มิถุนายน ค.ศ. 2017.

โปรแกรมการแข่งขันฤดูกาล 2017–18 ได้ประกาศออกมาเมื่อวันที่ 14 มิถุนายน ค.ศ. 2017 ณ เวลา 9 โมงเช้า (ตามเวลาท้องถิ่น) หรือตรงกับเวลา 16.00 น. (เวลาในประเทศไทย).

ในเอฟเอคัพ, เชลซี ได้เข้าสู่ในรอบที่สามและถูกจับสลากโดยออกไปเยือน นอริช ซิตี.

เมื่อวันที่ 24 สิงหาคม ค.ศ. 2017, รอบแบ่งกลุ่มได้รับการยืนยันว่าเชลซีจะเผชิญหน้ากับ อัตเลตีโกมาดริด, โรมา และ คาราบัก ในกลุ่ม ซี.

"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."

"รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ."
กิตติพล เกศมณี

กิตติพล เกศมณี (ชื่อเล่น:ปู) เป็นนักแสดงชายชาวไทย
มาตรฐานหยุดนิ่งท้องถิ่น

มาตรฐานหยุดนิ่งท้องถิ่น (Local standard of rest, LSR) ในทางดาราศาสตร์คือพิกัดอ้างอิงที่ยึดตามการเคลื่อนที่เฉลี่ยของมวลสารภายในดาราจักรบริเวณรอบๆดวงอาทิตย์ แต่เส้นทางการเคลื่อนที่ของมวลสารเหล่านี้ไม่ได้เป็นวงกลมพอดี ดวงอาทิตย์เคลื่อนไปตามวงโคจรที่เรียกว่าวงดวงอาทิตย์ (ความเยื้องศูนย์กลาง e < 0.1) เมื่อมองด้วยมุมมองจากขั้วเหนือของดาราจักรทางช้างเผือกจะเห็นดวงอาทิตย์เคลื่อนไปในทิศตามเข็มนาฬิกาด้วยความเร็วประมาณ 220 km/s รอบๆใจกลางของดาราจักรแถวๆ Sgr A* ในกลุ่มดาวคนยิงธนู รัศมีประมาณ 8 พันพาร์เซก
ชาฮัง

ชาฮัง () เป็นข้าวผัดแบบญี่ปุ่น มีส่วนประกอบหลักคือข้าว ผัดเข้ากับส่วนผสมอื่น ๆ และทำให้สุกในกระทะ คาดว่าชาฮังเกิดขึ้นราวปี ค.ศ. 1860 จากชาวจีนอพยพที่เมืองท่าโคเบะ และพัฒนาจนกลายเป็นอาหารหลักภายในครัวเรือนญี่ปุ่น และมีในรายการอาหารชนิดนี้ตามภัตตาคารญี่ปุ่นบางแห่งนอกประเทศ

นอกจากนี้ยังมีการดัดแปลงชาฮังเข้ากับกิมจิ เรียกว่าข้าวผัดกิมจิ

คาดกันว่า "ชาฮัง" เกิดขึ้นโดยชาวจีนอพยพที่เข้ามาทำงานที่เมืองท่าโคเบะช่วงปี ค.ศ. 1860 ในภาษาจีนจะเรียกข้าวผัดนี้ว่า "เฉ่าฟั่น" () ในภาษาญี่ปุ่นแม้จะใช้ตัวคันจิสะกดแบบเดียวกัน แต่จะอ่านออกเสียงเป็น "ชาฮัง"

ชาฮังมีวิธีการทำอย่างข้าวผัดแบบทั่ว ๆ ไป ที่ปรุงสุกด้วยการผัดในกระทะ โดยมีข้าวเป็นส่วนส่วนประกอบหลัก และเพิ่มเติมส่วนประกอบอื่น ๆ ได้ตามชอบ จำพวกผักและเนื้อ เป็นต้นว่า กระเทียม, หัวหอม, เห็ดต่าง ๆ (โดยเฉพาะเห็ดหอม), เต้าหู้, เนื้อหมู, หมูสามชั้น หรืออาจผัดกับส่วนประกอบของอาหารทะเลก็ได้ อาทิ เนื้อปู, ไข่ปลา, แซลมอน, กุ้ง และปลาหมึก, ไข่คน, เนื้อบด, น้ำซุปหลัก (น้ำต้มเนื้อไก่) และอื่น ๆ ข้าวที่ใช้สำหรับผัดนั้นต้องเป็นข้าวที่สุกและหรือเป็นข้าวที่เหลืออยู่ โดยใช้น้ำมันคาโนลา, น้ำมันงา และน้ำมันทานตะวันในการผัด ปรุงรสด้วยซีอิ๊ว, ซอสหอยนางรม, น้ำมันงา, เกลือ, พริกไทย และเนื้อปลาโออบแห้งหรือหรือปลาทูน่าอบแห้ง อาจใช้ใบชิโซะมาแต่งกลิ่น และสาหร่ายทะเลมาตกแต่งก็ได้

ควรตั้งกระทะให้ร้อนก่อนที่จะทำชาฮัง และควรใช้ข้าวที่ยังอุ่น ๆ อยู่ เพราะวิธีการทั้งสองนั้นจะมิทำให้ข้าวนั้นติดกระทะ ส่วนข้าวที่จะลงไปผัดนั้นควรแห้งซึ่งทำได้ด้วยการแช่เย็นเสียก่อนเพื่อให้สะดวกต่อกระบวนการปรุงอาหาร

นอกจากนี้ยังมีการดัดแปลงชาฮังเข้ากับกิมจิอันเป็นส่วนประกอบหลัก เรียกว่าข้าวผัดกิมจิ มีรสชาติตั้งแต่รสอ่อนจนถึงรสจัด

ชาฮังมีอยู่ในรายการอาหารในภัตตาคารบางแห่งในประเทศฟิลิปปินส์และสหรัฐ
ศุกล ศศิจุลกะ

ศุกล ศศิจุลกะ (ชื่อเล่น: โจม, ) หรือชื่อเดิม กมล ศิริธรานนท์ เป็นนักแสดงชายชาวไทย เกิดเมื่อวันที่ 20 ธันวาคม พ.ศ. 2510 สำเร็จการศึกษาจากมหาวิทยาลัยเทคโนโลยีราชมงคล เริ่มเข้าสู่วงการบันเทิง โดยเริ่มจากงานโฆษณาหลายชิ้น ที่โด่งดังสุดคือโฆษณา "เบียร์สิงห์" แล้วจึงเริ่มแสดงละครเรื่องแรกคือ "เขาวานให้หนูเป็นสายลับ" ทางช่อง 3 ต่อด้วยงานพิธีกรในรายการ "สะบัดช่อ" ของบริษัททีวี ธันเดอร์ คู่กับ วรุฒ วรธรรม และมีผลงานอื่นตามมาอีกมากมาย
สถานภาพสมรสแล้วกับ วิภา ศศิจุลกะ มีลูกชาย 1 คน ปัจจุบันยังคงรับงานบันเทิงและทำงานประจำอยู่ที่บริษัท สวีเดนมอเตอร์ (ประเทศไทย) จำกัด
มิสแกรนด์นครนายก

มิสแกรนด์นครนายก () เป็นการประกวดนางงามของจังหวัดนครนายก จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์นครนายกมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์นครนายกคนปัจจุบัน คือ กิรษา หอมเสียง ซึ่งได้รับตำแหน่งเมื่อวันที่ 31 มีนาคม พ.ศ. 2561 ณ เดอะ เวโรน่า แอท ทับลาน ปราจีนบุรีสาริกา น้ำตกสาริกา น้ำตกประจำจังหวัดนครนายก จุดเด่นของมงกุฎอยู่ที่สายน้ำที่ไหลตกลงมาอย่างสวยงาม แสดงถึงความเจริญรุ่งเรืองที่ไม่เคยหยุดของ จังหวัดนครนายก ตัวเรือนของมงกุฎล้อมรอบไปด้วยดอกไม้นานาพันธุ์ แสดงถึงความอุดมสมบูรณ์ของผืนป่าที่เขียวชอุ่ม ธรรมชาติอันแสนงดงามเอกลักษณ์ประจำจังหวัดนครนายก มงกุฎนี้ใช้เป็นมงกุฎประจำตำแหน่งมิสแกรนด์ภูเก็ต ปี 2018

2018: ชุดรุขเทวี นารีอภิรักษ์ นางฟ้าผู้คอยปกป้องรักษาเขื่อนขุนด่านปราการชล ชุดออกแบบให้มีความสง่างามประดุจนางฟ้า เล่าเรื่องเกี่ยวกับเขื่อนตั้งแต่ฝนตกจนถึงการเก็บกัดน้ำอันเป็นประโยชน์แก่ชาวจังหวัดนครนายกและจังหวัดใกล้เคียง เครื่องประดับสีทองเพื่อแสดงถึงความเจริญรุ่งเรื่อง สีของชุดแสดงถึงพลังความรักและความสมัคคีของชาวนครนายก

2017: ชุดสุพรรณิการ์โศกานารี ได้รับแรงบันดาลใจสร้างสรรค์จาก ดอกไม้ประจำจังหวัดและดึงความสวยสง่างามของตัวดอกไม้มาลงบนชุด และธรรมชาติภูเขาและน้ำตกมาลงบนชุดนี้ ลวดต้นไม้ป่าเขาลำเนาไพร และนำสีดำมาใช้ในชุดเนื่องจากเป็นปีแห่งการสูญเสียของคนไทยเปรียบกับป่าไม่ที่ไร้แสงพระอาทิตย์สาดส่งแสงสว่างมายังป่าไม้
2016: ชุดทศพักต์ นารี ศรีสยาม ได้แรงบันดาลใจสร้างสรรค์จาก เรื่องรามเกียรติ์มาสร้างสรรค์ผลงาน เพื่อให้เห็นอีกด้านหนึ่งของทศกัณฑ์ ถ้าพูดถึงยักษ์ทุกคนต้องคิดถึงความดุร้ายความน่ากลัว จนลืมมองไปถึงสิ่งดีๆ ที่แฝงอยู่ในความน่ากลัวนั้น เปรียบเสมือนกับสตรี สตรีที่ทุกคนมองว่ามีแต่ความอ่อนหวานอ่อนโยน แต่อีกด้านหนึ่งสตรีก็มีความแข่งแกร่ง พร้อมที่จะลุกขึ้นสู้กับสิ่งไม่ดีรอบกายไม่แพ้กับผู้ชาย ซึ่งชุด ทศพักต์ นารี ศรีสยาม ได้ถูกใช้เป็นชุดประจำชาติบนเวทีการประกวด มิสยูไนเต็ดคอนติเนนท์ 2016 สวมใส่โดย อาทิตยา คุณนะลาภัทร และได้รับรางวัลชุดประจำชาติยอดเยี่ยมมาครองได้สำเร็จ
สตรีโกย

สตรีโกย (; ; หมายถึง โพลเทอร์ไกสท์) เป็นผีหรือปิศาจตามความเชื่อของชาวโรมาเนียประเภทแวมไพร์อย่างหนึ่ง สตรีโกยไม่เหมือนแวมไพร์อย่างอื่นตรงที่จะไม่ดูดเลือดจากมนุษย์โดยตรง แต่จะดูดวิญญาณหรือพลังชีวิตจากเหยื่อแทน สตรีโกยจะมีหางเล็ก ๆ งอกออกมาเหมือนกระดูกก้นกบที่ยาวผิดปกติ และยังเชื่ออีกว่าสตรีโกยมีพลังเหนือธรรมชาติสามารถเคลื่อนย้ายผลผลิตของชาวนาหรือรีดนมจากแม่วัวให้หมดไปได้ เพื่อให้ชาวนาและครอบครัวอดตาย

สตรีโกย เป็นความเชื่อเรื่องแวมไพร์แบบพื้นบ้านของโรมาเนีย ผู้ที่เป็นสตรีโกยยังอาจหมายถึงแม่มด หรือผู้ที่เล่นเวทมนตร์ไสยศาสตร์ คำว่า สตรีโกย มาจากรากศัพท์ภาษาโรมาเนียคำกริยาที่หมายถึง "กรีดร้อง" ที่มาจากภาษาละตินคำว่า "strix" หรือ "striga" ซึ่งรากศัพท์หมายถึงนกฮูกหรือประเภทของนกฮูก หรือหมายถึงปรสิตดูดเลือด เช่น "Strigeidida" ซึ่งเป็นคำเดียวกันที่พบได้ทั่วทั้งภาษาโรมานซ์ เช่นภาษาอิตาลี "strega" หรือภาษาเวนิส คำว่า "strěga" แปลว่า "แม่มด" ในภาษาฝรั่งเศส "stryge" หมายถึง นกผู้หญิงที่ดูดเลือดเด็ก ฌูล แวร์น นักเขียนนิยายชาวฝรั่งเศสได้ใช้คำว่า "stryges" ในบทที่ 2 ในนิยายของตนเรื่อง "The Carpathian Castle" ตีพิมพ์ในปี ค.ศ. 1893 และศัพท์ภาษากรีกคำว่า "Strigx" และภาษาแอลบาเนีย "shtriga" ก็มีความเกี่ยวเนื่องกัน ทั้งนี้มีสตรีโกยที่ปรากฏกายในรูปของแม่มด เรียกว่า "สตรีโกกา" (Strigoaică)

สตรีโกย ก็เหมือนแวมไพร์คือ นอนในโลงศพเวลากลางวัน กลัวแสงแดด, กระเทียม และไม้กางเขน หรือสิ่งเคารพทางศาสนาต่าง ๆ และออกอาละวาดในเวลากลางคืน การตรวจว่าหลุมศพใดมีสตรีโกย คือ การขี่ม้าเข้าไปในสุสาน เมื่อม้าตื่นกลัวไม่กล้าข้ามหลุมศพใด นั่นก็คือ หลุมศพที่มีสตรีโกย ศพที่เป็นสตรีโกยจะมีสภาพเหมือนคนนอนหลับธรรมดา ไม่มีสภาพเน่าเปื่อยหรือบ่งบอกว่าตายมาแล้ว เมื่อมีสมาชิกในบ้านผู้ใดเสียชีวิตลง เพื่อป้องกันไม่ให้เป็นแวมไพร์ ต้องจุดเทียนไว้หนึ่งดวง และมีคนเฝ้าศพเป็นเวลา 3 วัน เพื่อให้แน่ใจว่า ศพนั้นตายไปแล้วจริง ๆ และเชื่อว่าศพใดที่มีแมว โดยเฉพาะแมวดำกระโดดข้าม จะทำให้ศพนั้นกลายเป็นสตรีโกยหรือแวมไพร์

วิธีการกำจัดสตรีโกยตามความเชื่อของชาวยิปซี ซึ่งเป็นชนพื้นเมืองที่อยู่รอบ ๆ โรมาเนีย คือมีการอ้างอิงถึงสตรีโกยไว้ในวัฒนธรรมร่วมสมัยต่าง ๆ เช่น ภาพยนตร์เรื่อง "Strigoi" ในปี ค.ศ. 2009 หรือในภาพยนตร์สารคดีสยองขวัญของช่องดิสคัฟเวอรีชุด "Lost Tapes" ซีซัน 3 ในตอน "Strigoi Vampire" เมื่อปี ค.ศ. 2010
ริสึเรียว

ริสึเรียว () ระบบกฎหมายของญี่ปุ่นที่มีรากฐานมาจากปรัชญาของ ลัทธิขงจื๊อ

โดยในระหว่างปลาย ยุคอะซุกะ มาจนถึง ยุคนะระ และ ราชสำนักเคียวโตะ ได้รับระบบการเมืองจาก ราชวงศ์ถัง มาปรับใช้
ฟุจิวะระ โนะ คิชิ

ฟุจิวะระ โนะ คิชิ ( ; 1795 – 26 พฤษภาคม 1318) จักรพรรดินีแห่งญี่ปุ่นโดยเป็นจักรพรรดินีลำดับที่ 2 หรือ ชูงู ("Chūgū") ใน จักรพรรดิคะเมะยะมะ
ฟุจิวะระ โนะ คินชิ

ฟุจิวะระ โนะ คินชิ ( ; 1826 – 16 กุมภาพันธ์ 1895) จักรพรรดินีแห่งญี่ปุ่นโดยเป็นจักรพรรดินีหรือ ชูงู ใน จักรพรรดิโกะ-นิโจ

ใน พ.ศ. 1846 พระองค์ได้เข้ามาถวายตัวเป็นนางกำนัลในรัชสมัย จักรพรรดิโกะ-นิโจ และได้รับการสถาปนาเป็นจักรพรรดินีหรือ ชูงู ในปีเดียวกันแต่พระองค์มิอาจมีพระประสูติกาลพระโอรสให้กับองค์จักรพรรดิได้

กระทั่งจักรพรรดิโกะ-นิโจเสด็จสวรรคตใน พ.ศ. 1851 อดีตจักรพรรดินีคินชิจึงปลงพระเกศาออกผนวชเป็นชีใน พ.ศ. 1854 กระทั่งสิ้นพระชนม์ในวันที่ 16 กุมภาพันธ์ พ.ศ. 1895
ไซออนจิ โนะ คิชิ

ไซออนจิ โนะ คิชิ ( ; 1846 – 19 พฤศจิกายน 1876) จักรพรรดินีแห่งญี่ปุ่นโดยพระองค์เป็นจักรพรรดินีหรือ ชูงู ใน จักรพรรดิโกะ-ไดโงะ

จักรพรรดินีคิชิเป็นธิดาคนที่ 3 ของ ไซออนจิ ซะเนะกะเนะ ต่อมาพระองค์ได้ถวายตัวต่อ เจ้าชายทะกะฮะรุ องค์รัชทายาทในรัชสมัย จักรพรรดิฮะนะโซะโนะ เมื่อ พ.ศ. 1856 กระทั่งเจ้าชายทะกะฮะรุได้ขึ้นสืบราชบัลลังก์เป็นจักรพรรดิโกะ-ไดโงะเมื่อวันที่ 29 มีนาคม พ.ศ. 1861 พระองค์ได้รับการสถาปนาเป็นพระสนมในจักรพรรดิโกะ-ไดโงะเมื่อเดือน 4 ตามปีจันทรคติหรือตรงกับเดือนพฤษภาคมปีเดียวกันกระทั่งได้รับการสถาปนาเป็นจักรพรรดินีเมื่อเดือน 8 ตามปีจันทรคติตรงกับเดือนกันยายน พ.ศ. 1862

ต่อมาเมื่อจักรพรรดิโกะ-ไดโงะถูกปลดจากราชบัลลังก์และถูกเนรเทศไปในเดือน 3 ตามปีจันทรคติตรงกับเดือนเมษายน พ.ศ. 1875 จักรพรรดินีคิชิก็ออกผนวชเป็นแม่ชีในเดือน 5 ตามปีจันทรคติตรงกับเดือนมิถุนายนปีเดียวกันกระทั่งใน พ.ศ. 1876 จักรพรรดิโกะ-ไดโงะสามารถหลบหนีออกจากที่คุมขังและบุกเข้ายึดเคียวโตะพร้อมกับการขึ้นสืบราชบัลลังก์อีกครั้งและพระองค์ก็ได้สถาปนาจักรพรรดินีคิชิเป็นจักรพรรดินีอีกครั้งในเดือน 6 ตรงกับเดือนกรกฎาคมปีเดียวกันแต่พระองค์ก็ดำรงพระยศนี้เพียง 5 เดือนก็สิ้นพระชนม์เมื่อวันที่ 11 เดือน 10 ตรงกับวันที่ 19 พฤศจิกายน พ.ศ. 1876